(ร่าง) **แผนกลยุทธ์มูลนิธิศูนย์บูรณาการพัฒนามนุษย์**

**ปี ๒๕๖๘ – ๒๕๗๑**

**วิสัยทัศน์**

แหล่งรวมการสร้างคนที่มีคุณค่าในตนเอง เพื่อเพิ่มศักยภาพสังคมไทย

**พันธกิจ**

**โครงสร้างองค์กร (มูลนิธิฯ)**

**ผลผลิตและเป้าหมาย (พ.ศ. ๒๕๖๘ - ๒๕๗๑)**

๐ ส่งเสริมให้เกิดการจัดตั้งธนาคารทุนมนุษย์ในแต่ละภาคภูมิภาค จำนวน ๒๐ แห่ง (ภูมิภาคละ ๔ แห่ง เหนือ กลาง อีสาน ตะวันออก และใต้)

๐ การสร้างองค์ความรู้เรื่องทุนมนุษย์กับพัฒนาศักยภาพมนุษย์ ๔๐ เรื่อง

๐ มีแผนและระบบการจัดความรู้สำหรับบุคคลในแต่ช่วงวัย

๐ มีกิจกรรมส่งเสริมการจัดตั้งธนาคารทุนมนุษย์

๐ มีสื่อและช่องทางเพื่อใช้ในการสื่อสารและการพัฒนาทรัพยากรมนุษย์ ๕ ช่องทาง

๐ มีการประชุมติดตามงานปีละ ๒ ครั้ง

**แนวทางการดำเนินงาน**

๐ มีการบริหารงานที่คล่องตัว อิสระ เที่ยงตรง เป็นธรรม มีความรับผิดชอบที่ตรวจสอบได้ และถ่วงดุลได้

๐ เน้นคุณภาพและประสิทธิภาพการทำงาน

๐ ส่งเสริมให้ทุกส่วนที่มีความพร้อมเพื่อการพัฒนาทรัพยากรมนุษย์ และจัดตั้งธนาคารทุนมนุษย์

๐ จุดมุ่งหมายเพื่อให้ทุกคนที่เข้าร่วมกิจกรรมเข้าใจคุณค่าของตนเอง และพร้อมพัฒนาตนเองเพื่อสร้างคุณภาพชีวิตที่ดี

๐ สนับสนุนให้ทุกองค์กร ทุกภาคส่วน ทั้งภาครัฐ เอกชน และประชาสังคม เข้าร่วมกิจกรรมของมูลนิธิฯ

๐ ทำงานในลักษณะ “เครือข่าย” กับทุกองค์กร ทุกภาคส่วน เพื่อสร้างจิตสำนึกของสังคมไทยในการพัฒนาทรัพยากรมนุษย์เพื่อการเข้าใจคุณค่าของตนเองและสังคม

๐ วางระบบข้อมูลเชื่อมโยงกันระหว่างธนาคารทุนมนุษย์ เพื่อการพัฒนาทรัพยากรมนุษย์สำหรับสังคมไทยและสังคมโลก

**ตัวบ่งชี้ความสำเร็จในการดำเนินงาน**

๐ มีระบบการดำเนินการจัดตั้งธนาคารทุนมนุษย์

๐ มีธนาคารทุนมนุษย์ในแต่ภูมิภาค

๐ มีกิจกรรมการพัฒนาทรัพยากรมนุษย์ที่ดำเนินการโดยธนาคารทุนมนุษย์ที่จัดตั้งขึ้น

๐ มีองค์ความรู้ในการพัฒนาทรัพยากรมนุษย์ในแต่ละช่วงวัยและอาชีพ

๐ มีเครือข่ายธนาคารทุนมนุษย์จากทุกภาคส่วนและองค์กร

**กลยุทธ์ มูลนิธิศูนย์บูรณาการพัฒนามนุษย์ (ศบม.)**

มูลนิธิศูนย์บูรณาการพัฒนามนุษย์ เป็นมูลนิธิที่จัดตั้งขึ้นดำเนินการกิจกรรมต่าง ๆ ที่เกี่ยวข้องกับพัฒนาทรัพยากรมนุษย์ในแต่ละช่วงวัยและอาชีพในสังคมไทย ได้กำหนดกลยุทธ์ออกเป็น ๕ กลยุทธ์ ดังต่อไปนี้

**กลยุทธ์ที่ ๑** ส่งเสริม สนุบสนุนและพัฒนาแต่ละบุคคลให้เข้าใจคุณค่าของตนเอง เพื่อการพัฒนาคุณภาพชีวิตของตนให้ดีขึ้นด้วยศักยภาพของตน ด้วยความตระหนักและมีเจตคติที่ถูกต้องต่อการพัฒนาคุณภาพชีวิตของตนโดยมีธนาคารทุนมนุษย์เป็นเพื่อนร่วมคิด ร่วมสร้างและพัฒนาศักยภาพตามองค์ประกอบและความพร้อมของแต่ละบุคคล

**กลยุทธ์ที่ ๒** การสื่อสารและประชาสัมพันธ์เพื่อสร้างการรับรู้และความเข้าใจ ให้ทุกส่วนในสังคมไทยเกิดความตระหนักเห็นความสำคัญของการพัฒนาทรัพยากรมนุษย์ยอมรับและศรัทธาต่อธนาคารทุนมนุษย์ และร่วมกันสร้างสรรค์พัฒนา ปรับปรุงคุณภาพระบบการพัฒนาบุคคลได้อย่างต่อเนื่องตลอดชีวิต

**กลยุทธ์ที่ ๓** พัฒนาระบบการจัดเก็บข้อมูลเพื่อการพัฒนาตนเองของแต่ละบุคคลให้มีคุณภาพ สามารถพัฒนาศักยภาพของบุคคลได้ตามต้องการเป็นลำดับตามความสามารถของบุคคล ทั้งเชื่อมโยงข้อมูลเพื่อพัฒนาตนเองในแต่ละทักษะ อาชีพ ช่วงวัย ในแต่ละภูมิภาค

**กลยุทธ์ที่ ๔** การสร้างองค์ความรู้ที่เกี่ยวข้องกับการพัฒนาทุนมนุษย์ ธนาคารทุนมนุษย์ ระบบการพัฒนา การปรับปรุง บุคคล สังคม เพื่อการเรียนรู้และการพัฒนาคุณภาพชีวิตอย่างต่อเนื่อง

**กลยุทธ์ที่ ๕** สร้างระบบการทำงานแบบเครือข่ายระดับบุคคล องค์กร ในทุกภูมิภาคของสังคมไทย

**แผนการดำเนินงานของมูลนิธิฯ**

**ประจำปีงบประมาณ ๒๕๖๘ – ๒๕๗๑**

|  |  |  |  |  |
| --- | --- | --- | --- | --- |
| กลยุทธ์การดำเนินงาน | เป้าหมายการดำเนินงาน | | | |
| ๒๕๖๘ | ๒๕๖๙ | ๒๕๗๐ | ๒๕๗๑ |
| ๑. การจัดรายการ “เปลี่ยนเป็นเปลี่ยน” เพื่อสร้างการรับรู้ ความเข้าใจ และความตระหนักในการพัฒนาทรัพยากรมนุษย์ และธนาคารทุนมนุษย์ (ครั้ง) | ๕๓ | ๕๒ | ๕๒ | ๕๒ |
| ๒. การจัดตั้งธนาคารทุนมนุษย์ (แห่ง) | ๒๐ | ๒๐ | ๒๐ | ๒๐ |
| ๓. การสร้างองค์ความรู้ที่เกี่ยวข้องกับทุนมนุษย์ การพัฒนาทรัพยากรมนุษย์ (เรื่อง) | ๔๐ | ๔๐ | ๔๐ | ๔๐ |
| ๔. การสร้างเครือข่าย | ๒๐ | ๒๐ | ๒๐ | ๒๐ |
| ๕. การส่งบุคคลเข้าร่วมทุนในธนาคารทุนมนุษย์ |  |  |  |  |
| ๖. การจัดทำระบบในการจัดตั้งธนาคารทุนมนุษย์ | ๑ | ๑ | ๑ | ๑ |
| ๗. การทำช่องทางเพื่อการสื่อสารและประชาสัมพันธ์ | ๕ | ๕ | ๕ | ๕ |
| ๘. การวางระบบเครือข่ายที่เชื่อมโยงกับระบบธนาคารทุนมนุษย์ | ๑ | ๑ | ๑ | ๑ |